《六月十四日大雨少顷月如昼》
宋代·李流谦

火云忽改色，大雨卷地来。
淝水万貔貅，一战山岳摧。
须臾天宇霁，刮扫无纤埃。
佳月流清辉，琼瑶碎六街。
薄泥阻微步，庭除重徘徊。
清坐对石友，晤语修竹斋。
惜无名酒耳，孤咏畅冲怀。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。